Diari Oficial de la Generalitat Valenciana


Sumari del DOGV 6270, del 19-05-2010 (2010/5219)

Aprovació de la modificació del Projecte d'Urbanització del Sector Camí de la Serratella-Marge.
-----------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5219


Data del document
:   29-04-2010

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Aprovació de la modificació del Projecte d'Urbanització del Sector Camí de la Serratella-Marge. [2010/5219]  
L'alcaldia presidència, 23 d'abril de 2010, ha adoptat resolució amb la següent part dispositiva:   
Primer. Desestimar les al·legacions formulades en el procediment, pels motius exposats en l'informe tècnic transcrit en la part expositiva de la present resolució.  
Segon. Aprovar el modificat del Projecte d'Urbanització del Sector Camí de la Serratella-Marge de sòl urbà residencial del Pla General d'aquesta ciutat presentat en data 15 de gener de 2010 (reg. entrada núm. 634) per Vicente Martí Ferrer, en representació de la mercantil L3M Construcción, Urbanismo y Servicios, SA, amb un pressupost global d'1.947.898,89 € (EM + 19% GG i BI, sense IVA), i l'execució queda condicionada a les disposicions previstes en l'acord d'aprovació del programa d'actuació integrada i les següents condicions particulars que consten en els informes de l'enginyer municipal de 8 de febrer i de 21 d'abril de 2010, a saber:  
A fi d'ajustar i completar els acabats d'execució del projecte, en relació amb les determinacions i criteris municipals, s'hauran d'assumir sense sobrecost del programa:  
· Els centres de transformació previstos en zona verda i dotacional seran de tipus prefabricat compacte, amb unes dimensions exteriors màximes d'1,85 m x 1,75 m x 1,50 m d'altura. A més, aquestes instal·lacions s'hauran d'executar tenint en compte la seua adequació a l'entorn, amb disseny, materials i acabats que les facen compatibles al propi espai de zona verda, i es procurarà separar-les de les seues àrees accessibles i que el seu impacte visual siga intranscendent, tot això amb les degudes condicions de funcionalitat, eficàcia i seguretat.  
· Els àmbits residuals no consolidats de servitud de costes, qualificats d'espai lliure públic, hauran de desenvolupar-se i equipar-se adequadament a càrrec del projecte, sense sobrecost del programa.  
· Aigua potable. Haurà d'acreditar-se la coordinació i l'acceptació dels serveis previstos amb/per l'entitat concessionària. Hauran de disposar-se les canalitzacions i connexions plantejades per Facsa en el seu informe previ de data febrer de 2010. La resta de la xarxa i peces especials s'adaptarà a les especificacions de la companyia subministradora.  
Abans del començament de les obres (acta de comprovació del replantejament) hauran d'aportar-se els convenis formulats amb les companyies subministradores (Iberdrola, Telefónica, etc.).  
En relació amb la condició fixada en l'acord d'aprovació del programa, sobre l'assistència i direcció tècniques durant l'execució de les obres, caldrà ajustar-se al següent:  
1. La direcció facultativa serà designada per l'Ajuntament, a proposta de l'urbanitzador. L'Ajuntament es reserva la facultat de rebutjar l'esmentada proposta, per raons d'incompatibilitat, incapacitat o d'oportunitat, degudament justificades, si n'hi haguera.  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament serà igualment ratificat per l'Ajuntament, sent aplicables les cauteles i reserves expressades en el punt anterior.  
3. La proposta d'assistència tècnica contindrà, com a mínim, les especificacions següents:  
- Nom de l'empresa i personal tècnic d'enllaç.  
- Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions, revisió amb TV de canalitzacions, etc.).  
- Pressupost, detallant costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 1% sobre PEM afectat).  
4. L'assistència tècnica cursarà informes periòdics i resultats dels controls a la direcció facultativa i a l'Ajuntament, de manera sistemàtica i simultània. L'Ajuntament podrà formular les instruccions pertinents a l'assistència tècnica, amb coneixement de la direcció, a fi de garantir el seguiment efectiu i control de les obres.  
5. De conformitat amb el que estableix el programa, el cost de les actuacions descrites anirà amb càrrec als costos previstos en la proposició juridicoeconòmica, i l'Ajuntament supervisarà el seu compliment de mode semblant al de les certificacions i la liquidació de les obres.  
Tercer. Remetre el projecte d'urbanització a la conselleria competent en matèria d'Urbanisme, en compliment del que disposa l'article 106 de la Llei Urbanística Valenciana.  
Quart. Publicar la present aprovació en el Butlletí Oficial de la Província de Castelló i en el Diari Oficial de la Comunitat Valenciana, tal com disposa l'article 152 de la Llei Urbanística Valenciana, i se significa que l'entrada en vigor i l'executivitat del modificat del Projecte d'Urbanització del Sector Camí de la Serratella-Camí del Marge es produeix amb la publicació esmentada.  
Cinqué. Notificar la present resolució als interessats, significant-los que contra aquesta, com a acte que posa fi a la via administrativa, es pot interposar, en el termini d'un mes comptador de la seua notificació, recurs potestatiu de reposició davant d'aquesta Alcaldia o, en el termini de dos mesos, recurs contenciós administratiu davant del jutjat d'aquesta jurisdicció de Castelló de la Plana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.  
Borriana, 29 de abril 2010.- L'alcalde: José R. Calpe Saera.